แข่งทำเมนูคาว หวาน  อนุรักษ์อาหารพื้นบ้าน หลาดริมน้ำท่าแพท่าสาป
กลุ่มแม่บ้านกว่า 20 คน จาก 6 หมู่บ้านในพื้นที่ตำบลท่าสาป จังหวัดยะลา ร่วมกันส่งทีมเข้าประชันฝีมือการทำอาหารพื้นบ้านและขนมพื้นบ้าน ในงาน“ชิม Shop หลาดริมน้ำท่าแพท่าสาป” กันอย่างคึกคัก โดยบางทีมเคยผ่านการแข่งขันมาแล้ว ส่วนบางทีมก็มาเป็นครั้งแรก ทำให้ตื่นเต้นบ้าง แต่ทุกทีมก็พกใจกันมาเต็มร้อยมั่นใจที่จะคว้าชัยกันทุกคนในส่วนของการแข่งขันนั้น แต่ละทีมก็จะต้องทำอาหารและขนม 3 อย่างให้เสร็จภายในระยะเวลาที่กำหนด โดยแล้วแต่ว่าจะทำอย่างใดก่อนหลังอย่างแรกเป็นแกงมัสมั่นไก่ เมนูอาหารไทยสุดอร่อย ซึ่งทุกทีมก็ได้จัดเตรียมวัสดุในประกอบอาหาร ทั้ง ไก่ กะทิ พริกแกง มันฝรั่ง น้ำมะขามเปียก รวมทั้งวัสดุประกอบอาหารอื่นๆ ส่วนเมนูที่สอง เป็นยำผักกูดและเมนูสุดท้าย เป็นขนมพื้นบ้าน”ขนมกูเวฮางิ” หรือที่เรียกว่า ขนมสังขยาน้ำตาล นั่นเองเมื่อเริ่มการแข่งขันทุกทีมทุกคนก็จะช่วยกันหยิบจับ วัสดุอุปกรณ์ในการทำกันอย่างสนุกสนาน โดยจะแบ่งหน้าที่กันทำ บ้างก็ทำแกงมัสมั่นไก่ เคี่ยวน้ำตาล ตีไข่ทำขนม และลวกผักทำยำผักกรูด โขลกเครื่องผสม จนไปถึงการจัดจาน ประดับตกแต่งให้มีความสวยงามเมื่ออาหาร 3 เมนูเสร็จเรียบร้อย คณะกรรมการตัดสินการประกวด  3 คน นำทีมโดยนางปุณรัลมิ์ บุตรอินพรหม อาจารย์จากวิทยาลัยการอาชีพนครยะลา ที่ให้คะแนนตั้งแต่เริ่มต้นการแข่งขัน ซึ่งจะเน้นไปที่ความพร้อมของทีม รสชาติ ความสะอาด การตกแต่งและความคิดสร้างสรรค์ของแต่ละทีม รวมไปถึงระยะเวลาในการประกอบอาหาร ซึ่งการแข่งขันครั้งนี้ มีทั้งเด็กๆ ชาวบ้านมาร่วมชม ร่วมให้กำลังใจผู้เข้าร่วมการแข่งขันอยู่รอบๆนายนาอิม ดือรามะ ชายหนุ่มจากทีมปืเราะห์ไง จะใครละ หมู่ที่ 5 บอกว่า เป็นครั้งแรกของทีมไม่เคยลงแข่งที่ไหน บางคนก็ทำกับข้าวขายที่บ้านอยู่แล้ว ในการแข่งขันไม่เคยลงแข่งกันเลย ตื่นเต้นมาก ส่วนตนเองก็ไม่เคยทำ ดูจากแม่ๆ เป็นสิ่งที่ท้าทายดี มั่นใจว่าทำได้อร่อยแน่นางสาวมาสือนะห์ ลอกาสอ บอกว่า ไม่เคยลงแข่งเป็นครั้งแรกความที่เราอยู่กับการทำอาหารทุกวัน รู้ว่าจะใส่อะไรบ้าง ก็นำวัตถุดิบที่บ้านในท้องถิ่นมาใช้ ทั้งมะพร้าว จากสวนตะไคร้และอื่นๆ มั่นใจว่าทำได้  ซึ่งกิจกรรมแข่งขันลักษณะนี้ ทำให้เราเกิดความรัก ความสามัคคีกัน มีการพบปะพูดคุยกัน ดีใจที่มีกิจกรรมแบบนี้ ได้เปิดโอกาสให้ตนเองจากคนไม่กล้าก็มีความกล้าที่จะเข้าแข่งขันขึ้นสำหรับการแข่งขันทำอาหารพื้นบ้านและขนมพื้นบ้าน ผู้ที่ชนะเลิศ  รองชนะเลิศ ก็จะได้รับทั้งเงินรางวัลและเกียรติบัตร ซึ่งมีทางนายภิรมย์ นิลทยา ผู้ว่าราชการจังหวัดยะลา เป็นผู้มอบเพื่อเป็นขวัญกำลังใจให้